**РЕПУБЛИКА СРБИЈА**

**ОПШТИНА ЖИТОРАЂА**

**OПШТИНСКА УПРАВА**

**НАЧЕЛНИК**

**Број:111-2008/2023-01**

**Дана:21.11.2023.године Житорађа**

На основу члана 4. став 8., члана 94. и 125. Закона о запосленима у аутономним покрајинама и јединицама локалне самоуправе („Службени гласник Републике Србије“, бр. 21/2016, 113/2017, 95/2018, 114/2021, 113/2017 - др. закон, 95/2018 - др. закон, 86/2019 - др. закон, 157/2020 - др. закон и 123/2021 - др. закон), члана 11-15. Уредбе о спровођењу интерног и јавног конкурса за попуњавање радних места у аутономним покрајинама и јединицама локалне самоуправе („Службени гласник Републике Србије“, број 95/2016 и 12/2022). Кадровског плана општине Житорађа за 2023.годину („Службени лист града Ниша“, број 134/2022, 43/2023 и 82/2023), Правилника о организацији и систематизацији радних места у Општинској управи и Општинском правобранилаштву општине Житорађа (,,Службени лист града Ниша“, бр. 86/2023 и 107/2023) и Закључка комисије за давање сагласности за ново запошљавање и додатно радно ангажовање код корисника јавних средстава 51 Број: 112-10112/2023 од 30.10.2023.године начелник Општинске управе општине Житорађа, оглашава

**ЈАВНИ КОНКУРС**

**ЗА ПРИЈЕМ ПРИПРАВНИКА У РАДНИ ОДНОС НА ОДРЕЂЕНО ВРЕМЕ РАДИ ОБАВЉАЊА ПРИПРАВНИЧКОГ СТАЖА У ОПШТИНСКОЈ УПРАВИ ОПШТИНЕ ЖИТОРАЂА**

**I. Орган у коме се врши пријем приправника:**

Општинска управа општине Житорађа улица Топлички хероји број 53, Житорађа.

**II. Радно место на које се врши пријем приправника:**

1. **Послови процене утицаја пројекта на животну средину и праћење стања и заштита и унапређење животне средине стручни и управни послови у области туризма и занатства**“- Одељење за финансије и буџет, привреду и локално-економски развој- Одсек за привреду и локално-економски развој ( Звање: Млађи саветник) - на одређено време у трајању од 12 месеци, у својству приправника- 1 извршилац.

**Опис посла:** Врши преглед и проверу документације; спроводи поступак и припрема решења о захтевима за одлучивање о потреби процене утицаја пројеката на животну средину, захтевима за одређивање обима и садржаја студија о процени утицаја пројеката на животну средину, захтевима за давање сагласности на студије о процени утицаја пројеката на животну средину или процене утицаја затеченог стања; спроводи поступак и припрема решења о захтевима за ажурирање студије о процени утицаја; организује јавни увид, јавну презентацију и јавну расправу о студији о процени утицаја и студији затеченог стања пројеката на животну средину; обезбеђује учешће јавности у одлучивању поступку процене утицаја; организује рад и учествује у раду техничке комисије за оцену студије о процени утицаја на жвотну средину; поступа у својству заинтересованог органа код поступака процене утицаја пред надлежним органима аутономне покрајине и министарства; води јавну књигу о спроведеним поступцима процене утицаја пројеката на животну средину; одређује мере и услове заштите животне средине у припреми израде просторних и урбанистичких планова; даје мишљење на одлуке о изради стратешке процене утицаја планова, програма, стратегија и основа на животну средину; врши оцену извештаја о стратешкој процени утицаја на животну средину; припрема акт о давању сагласности на извештај о стратешкој процени утицаја планова, програма, стратегија и основа на животну средину. Учествује у припреми, доношењу и реализацији програма заштите животне средине, локалних акционих и санационих планова, контроли и праћењу стања животне средине; предлаже и спроводи превентивне и санационе мере за заштиту животне средине; сарађује са удружењима и организацијама цивилног друштва; прати спровођење пројеката из области животне средине који се суфинансирају из буџетских средстава; спроводи активности за јачање свести о потреби заштите животне средине; сарађује са стручним и научним организацијама у циљу размене искустава и информација; учествује у припреми података за одређивање статуса угрожене животне средине; утврђује приоритете за санацију и ремедијацију; прибавља сагласност Министарства на предлог акта којим се одређује статус угрожене животне средине; припрема годишњи извештај о стању животне средине; доставља податаке Агенцији за израду извештаја о стању животне средине; редовно обавештава јавност о стању животне средине и доставља информације на захтев; учествује у изради програма коришћења средстава буџетског фонда за заштиту и унапређивање животне средине ; учествује у изради годишњег програма заштите земљишта; припрема извештај о спровођењу мера и активности утврђених годишњим програмом заштите земљишта; учествује у изради програма мониторинга земљишта; води базу података о стању и квалитету земљишта; доставља извештај мониторинга земљишта Агенцији; обавештава јавност о квалитету и стању земљишта; доставља податаке и информације за потребе информационог система, прикупља податке, формира и води локални регистар извора загађивања; спроводи поступак оцене прихватљивости и даје сагласност на студије оцене прихватљивости у поступцима стратешке процене и процене утицаја на животну средину; припрема акта о проглашењу заштићених подручја; стара у о објављивању одлука о заштићеним природним добрима у службеним гласилима и доставља одлуке надлежним органима и организацијама; учествује у доношењу програма заштите природе; припрема извештаје о стању природе на територији ЈЛС; учествује у доношењу планова и програма управљања природним ресурсима и добрима; учествује у поступку давања сагласности на планове и годишње програме управљања заштићеним подручјем; предлаже опште услове заштите, начин подизања, одржавања и обнове уништених јавних зелених површина; води податке о јавним зеленим површинама. Прати стање, прикупља податке и израђује анализе у области туризма, припрема планове и мере за подстицање развоја туризма; предузима активност у циљу промоције туристичке понуде; води регистар смешатај домаће радиности за територију општине и израђује решења о разврставању у категорију у складу са Законом о туризму, обавља послове у вези са унапређењем и промоцијом старих заната и делатности сличних занатским; Обавља и друге послове по налогу руководиоца и Начелника Општинске управе.

**Општи услови**: да је пунолетан држављанин Републике Србије, да има прописано образовање, да испуњава остале услове одређене законом, другим прописом и актом о систематизацији радних места, да није правноснажно осуђивано на безусловну казну затвора од најмање шест месеци и да кандидату раније није престајао радни однос у државном органу, односно органу аутономне покрајине или јединци локалне самоуправе, због теже повреде дужности из радног односа.

**Услови**: стечено високо образовање из научне, односно стручне области у оквиру образовно-научног поља техничко-технолошких наука на основним академским студијама у обиму од најмање 240 ЕСПБ бодова, мастер академским студијама, мастер струковним студијама, специјалистичким академским студијама, специјалистичким струковним студијама, односно на основним студијама у трајању од најмање четири године или специјалистичким студијама на факултету, завршен приправнички стаж или најмање пет година проведених у радном односу код послодавца из члана 1 став 1 и 2 Закона о запосленим у аутономним покрајинама и јединицама локалне самоуправе ( „Службени гласник Републике Србије“ број:21/2016, 113/2017, 95/2018, 114/2021, 113/2017 - др. закон, 95/2018 - др. закон, 86/2019 - др. закон, 157/2020 - др. закон и 123/2021 - др. закон), положен државни стручни испит, као и потребне компетенције за обављање послова радног места.

**2.** **Порески извршитељ** - Одељење за финансије и буџет, привреду и локално-економски развој - Одсек локалне пореске администрације - ( Звање: Млађи саветник) - на одређено време у трајању од 12 месеци, у својству приправника- 1 извршилац.

**Опис посла:** Обавља послове који се односе на: предузимање мера ради обезбеђења наплате пореског дуга; припрему и слање опомена пореским дужницима о врсти и износу локалних јавних прихода доспелих за наплату; установљава залоге пре поступка принудне наплате; поступање по захтевима за одлагање плаћања пореске обавезе; утврђивање застарелости права на наплату пореза и споредних пореских давања; припрему нацрта решења о принудној наплати; припреми аката о прекиду и обустави поступка принудне наплате; поступање у својству првостепеног органа по жалбама изјављеним против решења и закључака донетих у поступку обезбеђења наплате пореза и саме наплате; пружање стручне помоћи пореским обвезницима и праћење прописа из области локалних јавних прихода и других прописа у вези са радом пореске управе; води поступак по захтевима за одлагање плаћања пореског дуга и захтев и захтевима за отпис пореског потраживања по основу застарелости. Обавља и друге послове по налогу начелника управе и руководиоца одсека.

**Општи услови**: да је пунолетан држављанин Републике Србије, да има прописано образовање, да испуњава остале услове одређене законом, другим прописом и актом о систематизацији радних места, да није правноснажно осуђивано на безусловну казну затвора од најмање шест месеци и да кандидату раније није престајао радни однос у државном органу, односно органу аутономне покрајине или јединци локалне самоуправе, због теже повреде дужности из радног односа.

**Услови:** ,,стечено високо образовање из научне, односно стручне области у оквиру образовно-научног поља правних или економских наука на основним академским студијама у обиму од најмање 240 ЕСПБ, мастер академским студијама, мастер струковним студијама, специјалистичким академским студијама, специјалистичким струковним студијама, односно на основним студијама у трајању од најмање четири године или специјалистичким студијама на факултету, завршен приправнички стаж или најмање пет година проведених у радном односу код послодавца из члана 1 став 1 и 2 Закона о запосленима у аутономним покрајима и јединицама локалне самоуправе (,, Службени гласник Републике Србије“ број 21/2016, 113/2017, 95/2018, 114/2021, 113/2017 - др. закон, 95/2018 - др. закон, 86/2019 - др. закон, 157/2020 - др. закон и 123/2021 - др. закон), положен државни стручни испит, као и потребне компетенције за обављање послова радног места.“

* изборном поступку ( за радно место 1 и 2) проверавају се:

**Опште функционалне компетенције и то:**

-Дигитална писменост, провера ће се вршити практичним радом на рачунару или увидом у писани доказ о поседовању дигиталне писмености.

Конкурсна комисија може одлучити да се кандидату изврши провера наведене компетенције ако увидом у достављени доказ не може потпуно да оцени поседовање ове компетенције.

-Пословна комуникација-провера ће се вршити усменим путем.

**III. Кандидати** који су успешно прошли наведене облике провере, позивају се на **завршни разговор са конкурсном комисијом** у циљу провере њихове мотивације за рад на радном месту, могућих доприноса на раду, савесности и посвећености.

Изборни поступак спроводи се само међу оним кандидатима који испуњавају услове за рад на радном месту које се попуњава и који имају право да учествују на конкурсу.

Тестирање и разговор са кандидатима међу којима се спроводи изборни поступак за радно место ,, Порески извршитељ“ обавиће се 11.12.2023. године у малој сали СО Житорађа, са почетком у 08.00 часова, док ће тестирање и разговор са кандидатима међу којима се спроводи изборни поступак за радно место ,, Послови процене утицаја пројекта на животну средину и праћење стања и заштита и унапређење животне средине стручни и управни послови у области туризма и занатства“ обавити 11.12.2023.године у 12.00 часова, о чему ће бити обавештени путем контакта које у пријави доставе.

**IV. Место рада**: Житорађа, Општинска управа општине Житорађа.

**V**. **Трајање радног односа:** Радни однос се заснива на одређено време у трајању до годину дана.

**VI. Рок за подношење пријава**: 15 дана од дана објављивања на огласној табли Општинске управе општине Житорађа- ул.Топлички хероји бр.53, Житорађа, интернет презентацији општине Житорађа [www.zitoradja.org](http://www.zitoradja.org) и дневном листу ,, Информер”.

**VII. Лице задужено за давање обавештења о јавном конкурсу**: Марко Стошић, број телефона 061/580-21-04

**VIII. Адреса на коју се подносе пријаве**: Општинска управа општине Житорађа, ул.Топлички хероји бр.53, 18412 Житорађа, са назнаком – за јавни конкурс за пријем приправника - НЕ ОТВАРАТИ.

**IX. Датум оглашавања**: 22.11.2023.године.

**X. Докази који се прилажу уз пријаву на конкурс:**

Пријава, потписана својеручно, са биографијом; оригинал или оверена фотокопија извода из матичне књиге рођених, оригинал или оверена фотокопија уверења о држављанству; оригинал или оверена фотокопија доказа о одговарајућој стручној спреми; оригинал или оверена фотокопија уверења полицијске управе да лице није осуђивано за кривично дело на безусловну казну затвора од најмање 6 месеци или за кажњиво дело које га чини неподобним за обављање послова у државном органу (издато након објављивања овог конкурса); оригинал или оверена фотокопија потврде надлежног органа(суда) да се против кандидата не води кривични поступак ( издата након објављивања овог конкурса), Оригинал или оверена фотокопија потврде (уверења) о осигурању ( стажу осигурања) издата од стране Републичког завода за пензијско и инвалидско осигурање (издата након објављивања овог конкурса)- кандидати који у наведеном уверењу имају евидентиран стаж осигурања потребно је да доставе и доказе односно потврде, решења и друге акте из којих се види са којим степеном стручне спреме и у ком периоду су стекли радни стаж; и потписана изјава кандидата да је сагласан да орган прибави податке по службеној дужности.

Образац изјаве доступан је на интернет презентацији општине Житорађа, и објављен је уз јавни конкурс.

Извод из матичне књиге рођених и уверење о држављанству не смеју бити старији од шест месеци.

Потребно је да учесник конкурса, достави целокупну тражену документацију.

**XI. Напомена:**

Сходно члану 125.ст.1. Закона о запосленима у аутономним покрајинама и јединицама локалне самоуправе прописано је да је приправник лице које послодавац прима у радни однос на одређено време ради оспособљавања за самостални рад у струци, односно самостално обављање посла.

Чланом 126. ст.1 и 2.прописано је да својство приправника може стећи лице које није било у радном односу, као и лице које је провело на раду време краће од времена утврђеног за приправнички стаж с тим степеном образовања. Време проведено у радном односу односно на раду ван радног односа код другог послодавца не урачунава се у приправнички стаж уколико послови које је то лице обављало не одговарају степену и врсти стручне спреме за који се приправнички стаж спроводи.

Чланом 127. ст.1. истог Закона, прописано је да приправнички стаж за приправнике са високим образовањем стеченим на основним академским студијама у обиму од најмање 240ЕСПБ бодова, мастер академским студијама, мастер струковним студијама, специјалистичким академским студијама, специјалистичким струковним студијама, односно на основним студијама у трајању од најмање четири године или специјалистичким студијама на факултету, траје једну годину.

Пријаву кандидата који не испуњава услове јавног конкурса, односно није доставио све потребне доказе или је пријава неблаговремена, неразумљива, непотпуна или недопуштена конкурсна комисија одбацује закључком, у складу са одредбом чл.103.Закона.

Јавни конкурс спроводи Конкурсна комисија коју је именовао начелник Општинске управе општине Житорађа.

Јавни конкурс је објављен на огласној табли Општинске управе општине Житорађа у ул.Топлички хероји број 53. Житорађа, интернет презентацији општине Житорађа [www.zitoradja.org](http://www.zitoradja.org) и дневном листу ,,Информер“.

Начелник ОУ

\_\_\_\_\_\_\_\_\_\_\_\_\_\_\_\_\_

Марко Стошић